**Հաշվետվություն**

**ՀՀ Տավուշի մարզպետարանի աշխատակազմի ՏԻ և ՀԳՄ հարցերով վարչության կողմից 2017թ. կատարած աշխատանքների մասին**

1. **Համայնքի ղեկավարի սեփական և պետության կողմից պատվիրակված լիազորությունների իրականացման նկատմամբ մարզպետի իրականացրած հսկողությունը**

<<Տեղական ինքնակառավարման մասին>> ՀՀ Օրենքի 77.1-րդ և 77.2-րդ հոդվածների պահանջների կատարման կարգով և ղեկավարվելով ՀՀ տարածքային կառավարման և զարգացման նախարարի 12.01.2017թ. թիվ 5-Ա <<Իրավական և մասնագիտական հսկողության 2017թ. աշխատանքային ծրագիրը հաստատելու մասին>> հրամանով նախատեսվել և ըստ եռամսյակների սահմանված գրաֆիկով իրականացվել է նախատեսված հսկողություն մարզի 14՝ Ծաղկավան /Տաուշի շրջ./, Պառավաքար, Իծաքար, Արծվաբերդ, Մովսես, Վերին Կարմիրաղբյուր, Սևքար, Աչաջուր, Գետահովիտ, Դիտավան, Ենոքավան, Խաշթառակ, Լուսահովիտ և Լուսաձոր համայնքների ղեկավարների ու ավագանիների կողմից իրականացված լիազորությունների նկատմամբ:

Հսկողության արդյունքների վերլուծությամբ պարզվել է, որ վերջին տարիներին մարզպետարան-համայնքների ղեկավարների աշխատակազմեր համագործակցությունը դրական արդյունք է տվել: Մասնավորապես. բարձրացել է համայնքային ծառայողների իրավական գրագիտությունն ու պատասխանատվությունը:

Համայնքներում իրականացված հսկողության արդյունքում նկատված թերությունների ու բացթողումների վերացման համար համայնքների ղեկավարներին տրվել են ժամկետներ, որոնք հիմնականում պահպանվել են:

**2.** Հ**ամայնքային ծառայություն**

ՀՀ Տավուշի մարզի համայնքներում 25.12.2017թ.-ի դրությամբ համայնքային ծառայողների փաստացի թիվը 231-է, որից 28-ը զբաղեցնում են համայնքային ծառայության գլխավոր, 51-ը առաջատար և 152 կրտսեր պաշտոններ:

1. <<Համայնքային ծառայության մասին>> ՀՀ օրենքի պահանջի համաձայն մարզի 13 համայնքային ծառայողներ ս/թ դեկտեմբերի 6-ից հուլիսի 15-ը, Վանաձոր քաղաքում, անցել են վերապատրաստման դասընթացներ:

2. Ապահովվել է համայնքային ծառայության թափուր պաշտոնները համալրելու համար հայտարարված մրցույթների հրապարակայնությունը.տեղադրվել են [www.azdarar.am](http://www.azdarar.am) և մարզպետարանի ինտերնետային կայք-էջերում,փակցվել են Տավուշի մարզպետարանի հայտարարությունների վահանակի վրա, և Հայաստանի Հանրապետության տարածքային կառավարման և արտակարգ իրավիճակների նախարարություն է ներկայացվել հայտարարված մրցույթների ժամանակացույցը:

3. 2017թ ընթացքում ՀՀ Տավուշի մարզի համայնքների ղեկավարների որոշումներով նշանակվել են աշխատակազմերի համայնքային ծառայողների ատեստավորումներ և համայնքային ծառայության թափուր պաշտոնների մրցույթներ: 5 համայնքներում ատեստավորվել են 10 համայնքային ծառայողներ, 12 համայնքներում հայտարարվել են 78 թափուր պաշտոնների համար մրցույթներ, որոնցից 69-ը կայացել են, իսկ 9-ը չեն կայացել համապատասխան թեկնածուներ չլինելու պատճառով:

4. ՀՀ Տավուշի մարզի համայնքներում աշխատանքային հարաբերությունների ձևավորման սահմանված կարգի խախտման դեպքեր չեն արձանագրվել:

5. Տեղական ինքնակառավարման մարմինների լիազորությունների իրականացման նկատմամբ իրավական և մասնագիտական հսկողության 2017թ. աշխատանքային ծրագրի շրջանակակներում Վ.Ծաղկավանի, Պառավաքարի, Իծաքարի, Արծվաբերդի, Մովսեսի, Վերին կարմիր աղբյուրի, Սևքարի, Աչաջուրի, Գետահովիտի, Դիտավանի, Ենոքավանի, Խաշթառակի, Լուսահովիտի և Լուսաձորի համայնքապետարանների աշխատակազմերում կատարած ուսումնասիրությունների արդյունքում մեր կողմից վեր են հանվել թերություններ ու բացթողումներ:Նշված թերությունները քննարկվել են համայնքների ղեկավարների և աշխատակազմերի քարտուղարների հետ,որոնք սահմանված ժամկետներում վերացվել են:

6. Սահմանված կարգով և ժամկետում համայնքային ծառայողների վերաբերյալ տվյալները գրառվում են էլեկտրոնային գրանցամատյանում:

**3. Չպլանավորված և այլ ընթացիկ աշխատանքներ**

Վարչության աշխատողները սերտ համագործակցության մեջ են եղել<<Հայաստանի էլեկտրական ցանցեր>>ՓԲԸ <<Աղստև>> մասնաճյուղի և <<Գազպրոմ-Արմենիա>> ՓԲԸ Տավուշի ԳԳՄ տնօրինությունների հետ, պարբերաբար մասնակցել են հիշյալ կազմակերպություններում հրավիրված արտադրական խորհրդակցություններին և այցերին մարզի տարածաշրջաններ, ծանոթացել և վերլուծել են էներգետիկ ոլորտի վերաբերող խնդիրները, անհրաժեշտության դեպքում ներկայացրել առաջարկություններ, պատրաստել տեղեկանքներ:

2017թվականին կայացած տեղական ինքնակառավարման մարմինների ընտրությունների նախապատրաստման և անցկացման գործընթացին աջակցություն ցուցաբերելու նպատակով ապահովվել է սերտ համագործակցություն մարզի 2 ընտրատարածքային և տեղամասային ընտրական հանձնաժողովների, ինչպես նաև համայնքների ղեկավարների հետ:

Վարչությունը զբաղվել է նաև Ռուսաստանի Դաշնություն մեկնելու արգելք ունեցող 35 ՀՀ քաղաքացիների դիմումների հիման վրա համապատասխան փաթեթներ նախապատրաստելու և դրանք ՀՀ ՏԿԶՆ միգրացիոն ծառայություն ներկայացնելու խնդրով: 2016 թ. նոյեմբեր-դեկտեմբեր ամիսների ուղարկվածների հետ միասին ստացվել են 39 պատասխաններ, որոնցից 18-ը՝ դրական եզրակացությամբ:

Վարչության վրա մակագրվել են քաղաքացիների 23 դիմում-բողոքներ, որոնց հետքերով աշխատողները սահմանված ժամկետներում ուսումնասիրություններ են կատարել դիմումատուների և համայնքապետերի ու իրավասու կառույցների պատասխանատու անձանց հետ՝ գործող օրենսդրության սահմաններում դրանց լուծում տալու նպատակով:

ՏԻ և ՀԳՄ հարցերով վարչության պետ Մ.Մխիթարյան